CELEX: 32016D1215(01)
Language: et
Date: 2016-12-09 00:00:00
Title: Komisjoni otsus, 9. detsember 2016, ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli sõlmimise kohta Euroopa Aatomienergiaühenduse nimel

15.12.2016   
            
            
               ET
            
            
               Euroopa Liidu Teataja
            
            
               C 467/16
            
         KOMISJONI OTSUS,
   9. detsember 2016,
   ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli sõlmimise kohta Euroopa Aatomienergiaühenduse nimel
   (2016/C 467/06)
   EUROOPA KOMISJON,
   võttes arvesse Euroopa Aatomienergiaühenduse asutamislepingut, eriti selle artikli 101 lõiget 2,
   võttes arvesse nõukogu otsust, millega kiidetakse heaks ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli sõlmimine Euroopa Komisjoni poolt Euroopa Aatomienergiaühenduse nimel,
   ning arvestades järgmist:
   
               (1)
            
            
               Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vaheline stabiliseerimis- ja assotsieerimisleping (edaspidi „stabiliseerimis- ja assotsieerimisleping“) allkirjastati 16. juunil 2008 ja see jõustus 1. juunil 2015 (1).
            
         
               (2)
            
            
               Horvaatia Vabariigist sai liidu liikmesriik 1. juulil 2013.
            
         
               (3)
            
            
               Kooskõlas Horvaatia Vabariigi Euroopa Liiduga ühinemise tingimusi käsitleva 2012. aasta akti artikli 6 lõike 2 teise lõiguga tuleks Horvaatia ühinemine stabiliseerimis- ja assotsieerimislepinguga kokku leppida stabiliseerimis- ja assotsieerimislepingu protokolli sõlmimise teel liikmesriikide nimel ühehäälselt tegutseva nõukogu ja asjaomase kolmanda riigi vahel.
            
         
               (4)
            
            
               24. septembril 2012 volitas nõukogu komisjoni alustama Bosnia ja Hertsegoviinaga läbirääkimisi, et sõlmida stabiliseerimis- ja assotsieerimislepingu protokoll.
            
         
               (5)
            
            
               Kõnealused läbirääkimised jõudsid edukalt lõpule ning ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokoll (edaspidi „protokoll“) parafeeriti 18. juulil 2016.
            
         
               (6)
            
            
               Protokolliga reguleeritakse Euroopa Aatomienergiaühenduse pädevusse kuuluvaid küsimusi.
            
         
               (7)
            
            
               Protokolli peaks Euroopa Aatomienergiaühenduse pädevusse kuuluvates küsimustes Euroopa Aatomienergiaühenduse nimel sõlmima komisjon.
            
         
               (8)
            
            
               21. novembril 2016 võttis nõukogu vastu otsuse, millega kiidetakse heaks protokolli sõlmimine komisjoni poolt Euroopa Aatomienergiaühenduse nimel (2).
            
         
               (9)
            
            
               Protokolli allkirjastamine ja sõlmimine toimuvad Euroopa Liidu lepingu ja Euroopa Liidu toimimise lepingu kohaldamisalasse kuuluvate küsimuste osas eraldi menetluse kohaselt.
            
         
               (10)
            
            
               Protokoll tuleks heaks kiita,
            
         ON TEINUD JÄRGMISE OTSUSE:
   Artikkel 1
   Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli sõlmimine Euroopa Aatomienergiaühenduse nimel kiidetakse heaks.
   Protokolli tekst on lisatud nõukogu otsusele protokolli Euroopa Liidu ja selle liikmesriikide nimel allkirjastamise ja ajutise kohaldamise kohta (3).
   Artikkel 2
   Käesolevaga volitatakse Euroopa naabruspoliitika ja laienemisläbirääkimiste volinik protokolli allkirjastama ja andma hoiule protokolli artiklis 7 sätestatud teate.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 9. detsember 2016
      
         
            Komisjoni nimel
         
         
            komisjoni liige
         
         Johannes HAHN
      
   
   
      (1)  ELT L 164, 30.6.2015, lk 2.
   
      (2)  Euroopa Liidu Teatajas veel avaldamata.
   
      (3)  Euroopa Liidu Teatajas veel avaldamata.